شه‌فه‌ق نيوز/ ئاژانس هه‌واڵه‌يل سعودێ له‌زووان سه‌رچه‌وه‌يگ وه‌رپرس له‌ وڵاته‌گه‌ ئاشكراى ئه‌وه‌ كردن ك شانشين عه‌ره‌بى سعودێ ڕێ وه‌ توركيا نايه‌ێد بنگه‌يل سه‌ربازێ له‌ناو خاكه‌يلى دامه‌زرنێد.
سه‌رچه‌وه‌گه‌ يه‌يش ده‌رخستگه‌ ك سعوديه‌ هه‌وه‌جه‌ وه‌و بنگه‌يل سه‌ربازيه‌ ناكاو هيزه‌يل چه‌كدار و توانايه‌يل سه‌ربازێ خوه‌ێ هان له‌ خاسترين ئاستيگ.
جى باسه‌، هه‌مان سه‌رچه‌وه‌ باس له‌وه‌يش كردگه‌ ك سعوديه‌ به‌شداريه‌يل فريه‌يگ ديرێد له‌ ده‌يشت و له‌وانه‌يش بنگه‌ێ ئه‌نجه‌رليك له‌ توركيا ئه‌را دژه‌ ترۆر و مقه‌يه‌تيكردن ئاسايش و سه‌قامگيرى له‌ ناوچه‌گه‌.
